wickkiey/tamil-wikipedia-chunked huggingface dataset:
# மனிசா சிங் (இந்திய அமெரிக்கர்)

## தொழில்

தனியார் துறையில், மனிசா சிங் ரீட் சுமித் மற்றும் சுகுயர் பேட்டன் போக்சு ஆகிய நிறுவனங்களில் வழக்கறிஞராகப் பணியாற்றினார். புஷ் நிர்வாகத்தின் போது, சிங் பொருளாதார, எரிசக்தி மற்றும் வணிக விவகாரங்களுக்கான பணியகத்தில் துணை உதவிச் செயலாளராகப் பணியாற்றினார்.
# மனிசா சிங் (இந்திய அமெரிக்கர்)

## உதவி வெளியுறவுச் செயலாளர்

2018 ஆம் ஆண்டு செப்டம்பர் மாதத்தில் ஒரு நாடாளுமன்ற விசாரணையின் போது, வெளியுறவுத் துறை உதவிச் செயலாளர் என்ற தனது பதவியில் இருந்தபடி, சிங் நாடாளுமன்றத்திடம் ஒரு விஷயத்தை நினைவூட்டினார். அதாவது, நவம்பர் மாத காலக்கெடுவுக்குள் உருசியா பன்னாட்டு இரசாயன ஆயுதச் சட்டங்களுக்கு இணங்கத் தவறினால், ஆகத்து மாதம் அறிவிக்கப்பட்ட கடுமையான தடைகளை அமல்படுத்த அரசாங்கம் தயங்காது என்று இவர் கூறினார்.
# இலீமா லிந்தோயிங்காம்பி

**இலீமா லிந்தோயிங்காம்பி** (*Leima Linthoingambi*) என்பவர் லீமா லிந்தோயிங்காம்பி என்பவர் இந்தியாவின் மணிப்பூர் இராச்சியத்தை ஆட்சி செய்த நிங்தௌகோம்பாவின் இராணியாவார். 1432 பொது ஆண்டு முதல் 1467 பொது ஆண்டு வரை மணிப்பூர் இராச்சியத்தை மெய்தே மன்னர் நீங்துகொம்பா ஆட்சி செய்தார்.  
அங்லா படைகளின் படையெடுப்பின் போது, மன்னர் நீங்தௌகோம்பா தனது படையை போர்க்களத்திற்கு வழிநடத்திச் சென்றார். அவர் இல்லாத நேரத்தில் லீமா லிந்தோயிங்காம்பி தங்குல் பழங்குடியினர் காங்லாவில் தாக்குதலைத் தொடங்கினர். இலீமா லிந்தோயிங்காம்பி தன்னை மன்னராக வேடமிட்டுக்கொண்டு, அந்தத் தாக்குதல் நடத்தியவர்களுக்குக் கடுமையான மதுபானம் கொடுத்து, அவர்களைத் திசைதிருப்பி அமைதிப்படுத்தினார். அந்தத் தாக்குதலைச் சாமர்த்தியமாக முறியடித்தார்.  
இந்த நிகழ்வு நிங்தௌரோல் லம்புபா என்ற அரச வரலாற்று நூலில் பதிவு செய்யப்பட்டுள்ளது.
# சிறை (2025 திரைப்படம்)

**சிறை** என்பது 2025இல் வெளிவந்த தமிழ் மொழி பரபரப்புத் திரைப்படமாகும். இப்படம் டிசம்பர் 25, 2025இல் வெளியானது.
# சிறை (2025 திரைப்படம்)

## கதைச் சுருக்கம்

கதிரவன் (விக்ரம் பிரபு) தமிழ்நாடு காவல்துறையின் ஆயுதப்படை பிரிவில் தலைமைக் காவலராக பணியாற்றும் நேர்மையான காவலர். அவரது மனைவி மரியமும் (ஆனந்தா தம்பிராஜா) காவல்துறையில் பணிபுரிகிறார். கதிரவனின் பணி விசாரணைக் கைதிகளை பொதுப் போக்குவரத்து வசதிகளில் சிறையிலிருந்து நீதிமன்றத்திற்கு அழைத்துச் சென்று மீண்டும் சிறைக்கு அழைத்து வருவது.  
2003ஆம் ஆண்டு, ஒரு முறை கைதி ஒருவரை நீதிமன்றத்திற்கு அழைத்துச் செல்லும்போது, அந்தக் கைதி தப்பி ஓட முயற்சி செய்ய, கதிரவன் துப்பாக்கியால் சுட நேரிடுகிறது. அதில் அந்தக் கைதி இறந்துபோக, கதிரவன் மீது துப்பாக்கியை முறையற்ற முறையில் பயன்படுத்தியதாக விசாரணை தொடங்குகிறது.  
இந்நிலையில், கொலை வழக்கில் விசாரணைக் கைதியாக ஐந்து ஆண்டுகளாக வேலூர் சிறையில் இருக்கும் அப்துல் ராவூஃப் (எல்.கே. அக்ஷய் குமார்) என்ற இளைஞரை சிவகங்கை மாவட்ட நீதிமன்றத்தில் ஆஜர்படுத்தும் பொறுப்பு கதிரவனுக்கு வழங்கப்படுகிறது. கதிரவன் மற்றும் இரு காவலர்கள் (ஹரிசங்கர் நாராயணன் மற்றும் ரகு இசக்கி) அப்துலை அழைத்துச் செல்ல அரசுப் பேருந்தில் புறப்படுகின்றனர்.  
பயணத்தின்போது, கதிரவனுக்கும் அப்துலுக்கும் இடையே உரையாடல்கள் நடைபெறுகின்றன. வழியில் ஒரு கிராமத்தில் நடைபெறும் எதிர்பாராத பிரச்சினையில் காவலர்கள் சிக்கிக்கொள்கின்றனர். இந்நிலையில் காவலரின் துப்பாக்கியுடன் அப்துல் ராவூஃப் தப்பி ஓடிவிடுகிறார்.  
அப்துல் யார்? அவர் ஏன் சிறையில் இருக்கிறார்? அவரது பின்னணி என்ன? ஏன் தப்பி ஓடினார்? கதிரவன் அவரைக் கண்டுபிடிப்பாரா? அப்துலைத் தேடிச் செல்லும் கதிரவன், அவரது வாழ்க்கையைப் பற்றிய பல உண்மைகளை அறிகிறார். இருவரின் மனவோட்டங்களும், அவர்கள் எதிர்கொள்ளும் சவால்களும் படத்தின் மீதிக் கதையை நகர்த்துகின்றன.  
படம் ஆயுதப்படை காவலர்களின் பணிச்சுமை மற்றும் சவால்களையும், விசாரணைக் கைதிகளாக பல ஆண்டுகள் சிறையில் இருப்போரின் நிலையையும், காவல்துறையின் அமைப்பு முறைகளையும், சிறுபான்மையினர் எதிர்கொள்ளும் சமூக அநீதிகளையும் உணர்வுபூர்வமான பரபரப்பு பாணியில் சித்தரிக்கிறது. ஒரு நேர்மையான காவலர் தனது கடமைக்கும் மனசாட்சிக்கும் இடையே சிக்கும் போராட்டமும், நீதிக்கான அவரது முயற்சியும் படத்தின் மையக்கருவாக அமைகிறது.
# சிறை (2025 திரைப்படம்)

## நடிகர்கள்

- விக்ரம் பிரபு - காவலாளி வி. கதிரவன்
- எல்.கே. அக்சைய குமார்
- ஆனந்தா தம்பிராஜா
- அனிஸ்மா அணில்குமார்
- பி. எல். தேனப்பன் - சிவகங்கை நீதிமன்ற முறை முதல்வர்
# சிறை (2025 திரைப்படம்)

## இசை

படத்திற்கு ஜஸ்டின் பிரபாகரன் இசையமைத்துள்ளார்.
# சிறை (2025 திரைப்படம்)

## தயாரிப்பு

இது விக்ரம் பிரபுவும் இயக்குநர் தமிழும் டாணாக்காரன் படத்திற்கு பிறகு இணையும் இரண்டாவது படம். டாணாக்காரன் படத்தில் இயக்குநராக இருந்த தமிழ் இப்படத்திற்கு கதையை சுரேஷ் இராஜ்குமாரியுடன் இணைந்து எழுதினார். இப்படத்தின் இயக்குநர் சுரேஷ் இராஜ்குமாரி இதற்கு முன் வெற்றிமாறனிடம் உதவி இயக்குநராக பணியாற்றினார்.
# சிறை (2025 திரைப்படம்)

## விமர்சனங்கள்

அனைத்து விமர்சனங்களிலும், காவலர் வாழ்க்கை பற்றிய யதார்த்தமான பதிவு, அதிகாரத்தின் மூலம் எளியவர்களுக்கு உதவுவது அகிய காரணங்களால் படத்தை பாராட்டினர். மேலும் தயாரிப்பாளர், லலித் குமாரின் மகன் எல். கே. அக்சைய குமார் முதல் படத்திலேயே நன்றாக நடித்துள்ளார் என்று கூறினர்.  
தினமணி நாளிதழில் வந்த விமர்சனத்தில், "உண்மையான சம்பவம் என்பதால் படம் முடிவடையும்போது விக்ரம் பிரபு போன்ற காவலர்கள் இருந்தால் எப்படி இருக்கும் என எண்ண வைத்துவிடுவதே சிறையின் வெற்றி" என்று எழுதி மதிப்பீடுகளை வழங்கினர். தினமலர் நாளிதழில் வந்த விமர்சனத்தில், "எளியவர்களுக்கு நீதி கிடைக்க வேண்டும். நீதிபதிகள் எப்படி இருக்க வேண்டும் என்பதையும் காண்பித்து இருப்பது சபாஷ். கதை, திரைக்கதை, நடிப்பு, சொல்லும் விஷயம் என எல்லாற்றிலும் நிறைவாக இருக்கிறது 'சிறை'... ஒருவழியாக நல்ல தரமான சினிமாவுடன் விடை பெறுகிறது 2025" என்று எழுதி மதிப்பீடுகளை வழங்கினர்.  
ஆனந்த விகடன் வலைதளத்தில் வந்த விமர்சனத்தில், "பரபரப்பு, எமோஷன் என இரண்டையும் கச்சிதமாகக் கொண்டுவந்து, திரையனுபவமாகவும், சமூக கருத்தாகவும் கவர்ந்து, நம் மனதைச் சிறைபிடிக்கிறது இந்த 'சிறை'" என்று எழுதினர். தினத்தந்தியில் வந்த விமர்சனத்தில், "டைரக்டர் தமிழ் எழுதிய இந்த கதையில் பரபரப்பும், விறுவிறுப்பும் கூட்டியதுடன், காவல்துறையில் நிலவும் அரசியலையும் ‘நறுக்' என்று சொல்லி குட்டு வைத்திருக்கிறார், இயக்குனர் சுரேஷ் ராஜகுமாரி" என்று எழுதினர்.
# சேதுராம் சிரேஸ்தா

**சேதுராம் சிரேஸ்தா** (*Seturam Shrestha*) நேபாளத்தைச் சேர்ந்த இசைக்கலைஞரும், பாடகரும், இசையமைப்பாளரும் ஆவார். 20-ஆம் நூற்றாண்டின் தொடக்கத்தில் நேபாளத்தில் நவீன இசையின் வளர்ச்சியில் இவர் ஒரு முக்கிய நபராக இருந்தார். மேலும் இவர் ஒரு உஸ்தாத் என்றும் பாராட்டப்பட்டார். காதல் பாடல்களுக்கு மேலதிகமாக, சமூகச் சீர்திருத்தச் செய்திகளுடன் சேதுராம் பாடல்களைப் பாடினார்.  
சேதுராம், 1908 ஆம் ஆண்டில், கிராமபோன் இசைத் தட்டில் ஒரு பாடலைப் பதிவு செய்த முதல் நேபாள கலைஞராவார். இந்தியாவின் கொல்கத்தாவில் தனது நாட்டின் பாரம்பரிய ராஜமதி என்ற பாடலை பதிவு செய்தார். காட்மாண்டுவில் அப்போது இருந்த முக்கிய பத்ரகாளி ஹவுஸ் என்ற இசைத்தட்டு கடையின் உரிமையாளரான ஜனக் லால் சிரேஸ்தா, இசைப்பதிவுக்கு நிதியுதவி செய்தார்.  
நேபாளத்தில் கசல் இசையில் முன்னோடியாகவும் சேதுராம் இருந்துள்ளார்.
# சேதுராம் சிரேஸ்தா

## இளமை வாழ்க்கை.

காட்மாண்டுவிலுள்ள அசான் கமலாச்சியில் கிருஷ்ணா தர் மற்றும் தாய் அரி தேவி சிரேஸ்தா ஆகியோருக்கு மகனாகப் சேதுராம் பிறந்தார். இவரது தந்தை கிருஷ்ணாதரும் இசையில் ஆர்வமுள்ளவராக இருந்தார். இளம் வயதிலிருந்தே, ஆர்மோனியம் மற்றும் குரல் நுட்பங்களை வீட்டிலேயே கற்றுக்கொண்டார்.
# சேதுராம் சிரேஸ்தா

## தொழில் வாழ்க்கை

1965-ல், சேதுராம் பத்ரகாளி ஹவுஸ் என்ற இசைத்தட்டு நிறுவனத்தில் இசைப் பதிவு செய்ய கொல்கத்தாவுக்கு வந்தார். இவர் பதிவு செய்த படைப்புகளில் மோதிராம் பட்டா எழுதிய கசல் ஒன்று இடம்பெற்றது. இது நேபாள இசையின் ஆரம்பகால முறையான பதிவுகளில் ஒன்றாகும்.  
கசல்கள், பஜனைகள், நாட்டுப்புற பாடல்கள் மற்றும் நேவாரி பாடல்கள் உட்பட பல்வேறு வகைகளில் 30 க்கும் மேற்பட்ட பாடல்களைப் பதிவு செய்தார்.
# வளையபுரோப்பேன் கார்பாக்சிலிக் அமிலம்

**வளையபுரோப்பேன் கார்பாக்சிலிக் அமிலம்** (*Cyclopropane carboxylic acid*) என்பது C<sub>3</sub>H<sub>5</sub>CO<sub>2</sub>H என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். சைக்ளோபுரோப்பேன் கார்பாக்சிலிக் அமிலம் என்ற பெயராலும் இச்சேர்மம் அறியப்படுகிறது. வளையபுரோப்பேனின் கார்பாக்சிலிக் அமில வழிப்பொருளாகக் கருதப்படுகிறது. காரத்தால் தூண்டப்படும் 4-குளோரோபியூட்டைரோநைட்ரைல் சேர்மத்தின் வளையமாக்கல் வினை மூலம் பெறப்படும் சயனோ வளையபுரோப்பேனை நீராற்பகுப்பு செய்வதன் மூலம் வளையபுரோப்பேன் கார்பாக்சிலிக் அமிலத்தைத் தயாரிக்கலாம்.
# வளையபுரோப்பேன் கார்பாக்சிலிக் அமிலம்

## வினைகள்

வளையபுரோப்பேன் கார்பாக்சிலிக் அமிலத்தின் காடித்தன்மை எண் மதிப்பு 4.65 ஆகும். இது இதே போன்ற சேர்மங்களுக்கு மிகவும் பொதுவான ஒரு மதிப்பாகும். இலூயிசு அமில வினையூக்கிகளைப் பயன்படுத்தி எசுத்தராக்கல் வினை வசதியாகச் செய்யப்படுகிறது.  
வளையபுரோப்பேன் கார்பாக்சிலிக் அமிலம் எத்திலீனின் உயிரியல் தொகுப்பு செயல்முறையை ஆராயப் பயன்படுத்தப்பட்டுள்ளது.
# ஐஜென் காரணி

**ஐஜென் காரணி** (*Eigenfactor*) என்பது வாசிங்டன் பல்கலைக்கழகத்தில் ஜெவின் வெசுட்டும் கார்ல் பெர்க்சுட்ரோமும் உருவாக்கிய அறிவியல் ஆய்விதழின் முக்கியத்துவத்தின் மதிப்பீடாகும். ஆய்விதழ்கள் பெறும் மேற்கோள்களின் எண்ணிக்கையின்படி இது மதிப்பிடப்படுகின்றது. அதிக தரவரிசைப்படுத்தப்பட்ட ஆய்விதழ்களின் மேற்கோள்கள் குறைவான தரவரிசைப்படுத்தப்பட்ட ஆய்விதழ்களை விட ஐஜென் காரணி பங்களிப்பை வழங்க எடைபோடப்படுகின்றன. முக்கியத்துவத்தின் அளவீடாக, ஐஜென் காரணி ஒரு ஆய்விதழின் மொத்த தாக்கத்துடன் அளவிடப்படுகிறது. ஆய்வுப் புலத்தில் அதிக தாக்கத்தை உருவாக்கும் ஆய்விதழ்களின் காரணி அதிக தாக்கத்தினை கொண்டுள்ளன. ஐஜென் காரணி அல்லது பக்கத்தின் தரவரிசை அடிப்படையிலான மதிப்பெண்கள் போன்ற மேற்கோள் அளவீடுகள் சுய-குறிப்பு குழுக்களின் விளைவைக் குறைக்கின்றன.  
ஐஜென் காரணி மற்றும் கட்டுரை செல்வாக்கு மதிப்பீடுகளை *eigenfactor.org* கணக்கிடுகின்றது. இங்கு இவற்றை எளிதாக பார்க்கலாம். ஐஜென் காரணியின் மதிப்பீடு உள்வரும் மேற்கோள்களின் தோற்றத்தைக் கருத்தில் கொண்டு, அறிவியல் சமூகத்திற்கு ஒரு பத்திரிகையின் முக்கியத்துவத்தை அளவிடுவதை நோக்கமாகக் கொண்டுள்ளது. மேலும் ஒரு சராசரி ஆராய்ச்சியாளர் அந்த பத்திரிகையிலிருந்து உள்ளடக்கத்தை எவ்வளவு அடிக்கடி அணுகுவார் என்பதின் பிரதிபலிபினையும் கருதுகிறகிறது. இருப்பினும், ஐஜென் காரணியின் மதிப்பு, ஆய்விதழின் அளவால் பாதிக்கப்படுகிறது. இதனால் பத்திரிகை அளவு இரட்டிப்பாகும் போது மதிப்பெண் இரட்டிப்பாகிறது (ஆண்டுக்கு வெளியிடப்பட்ட கட்டுரைகளின் எண்ணிக்கையாக அளவிடப்படுகிறது). கட்டுரை செல்வாக்கு மதிப்பெண், பத்திரிகையில் உள்ள கட்டுரைகளின் சராசரி செல்வாக்கை அளவிடுகிறது. எனவே இது பாரம்பரிய தாக்க காரணியுடன் ஒப்பிடத்தக்கது.  
ஐஜென் காரணி அணுகுமுறை தாக்க காரணி அளவீட்டை விட மிகவும் வலுவானதாகக் கருதப்படுகிறது. இது அந்த ஆய்விதழின் மேற்கோள்களின் முக்கியத்துவத்தைக் கருத்தில் கொள்ளாமல் ஆய்விதழ் கட்டுரைகள் பெறும் மேற்கோள்களை மட்டுமே கணக்கிடுகிறது. ஐஜென் காரணியின் மதிப்பு மருத்துவ இதழ்களுக்கான மொத்த மேற்கோள் எண்ணிக்கையுடன் தொடர்புடையது என்றாலும், இந்த அளவீடுகள் கணிசமாக வேறுபட்ட தகவல்களை வழங்குகின்றன. கொடுக்கப்பட்ட எண்ணிக்கையிலான மேற்கோள்களுக்கு, மிகவும் குறிப்பிடத்தக்க பத்திரிகைகளிலிருந்து மேற்கோள்கள் அதிக ஐஜென் காரணி மதிப்பெண்ணை ஏற்படுத்தும். ஐஜென் காரணி மற்றும் பக்க தரவரிசையைப் போன்றது.  
ஆரம்பத்தில் ஐஜென் காரணியின் மதிப்பு ஒரு ஆய்விதழின் முக்கியத்துவத்தின் அளவீடாக இருந்தது. இது பின்னர் ஆய்வுக்கட்டுரை ஆசிரியர் நிலைக்கும் நீட்டிக்கப்பட்டுள்ளது. தனிப்பட்ட ஆய்வாளரின் பணியை மதிப்பிடுவதற்கு எச்*-* குறியீட்டோடு இணைந்து இதைப் பயன்படுத்தலாம்.
# முழுநீர் இயக்க ஏரிகள்

**முழுநீர் இயக்க ஏரிகள்** (*Holomictic lakes*) என்பவை ஆண்டின் ஒரு குறிப்பிட்ட நேரத்தில் மேற்பரப்பு முதல் அடிமட்டம் வரை சீரான வெப்பநிலை மற்றும் அடர்த்தியைக் கொண்ட ஏரிகளாகும். இந்நிலை அடுக்குகள் உருவாகாத நிலையில், ஏரி நீர் கலப்பதற்கு வழிவகுக்கிறது.
# முழுநீர் இயக்க ஏரிகள்

## வகைகள்

மெரோமிக்கு ஏரிகள் எனப்படும் இயக்கமிலா ஏரிகளுக்கு மாறாக, முழுநீர் இயக்க ஏரிகள் குறைந்தபட்சம் அவ்வப்போது கலக்கின்றன. பூமியில் உள்ள பெரும்பாலான ஏரிகள் முழுநீர் இயக்க ஏரிகள் வகையைச் சேர்ந்தவை; இயக்கமிலா ஏரிகள் அரிதானவை. இருப்பினும் பொதுவாகக் கருதப்படுவதை விட இவை அவ்வளவு அரிதானவையாக இல்லாமல் இருக்கலாம். தொடருறை ஏரிகள் பனியால் மூடப்பட்டு, ஒருபோதும் கலப்பதில்லை.  
முழுநீர் இயக்க ஏரிகளில் ஐந்து வகைகள் உள்ளன.:
- பல்வெப்ப அடுக்கு ஏரி (ஆண்டுதோறும் பலமுறை கலக்கும்)
- குளிர் ஒற்றைக் கலப்பு ஏரி: (ஆண்டுக்கு ஒருமுறை கலக்கும்; எதிர்மறை அடுக்கமைவைக் காட்டுகிறது.
- வெப்ப ஒற்றைக் கலப்பு ஏரி: ஆண்டுக்கு ஒருமுறை கலக்கும்; நேர்மறை அடுக்கமைவைக் காட்டுகிறது.
- இரட்டைக் கலப்பு ஏரி: (ஆண்டுக்கு இரண்டு முறை கலக்கும்)
- அரிய கலப்பு ஏரி: ஆண்டுக்கு ஒருமுறை கலக்கும்; ஆண்டுக்கு ஒருமுறைக்கும் குறைவாக எதிர்மறை அடுக்கமைவு கலத்தலைக் காண்பிக்கும்.
# திம்லாபுரா வனவிலங்கு சரணாலயம்

**திம்லாபுரா வனவிலங்கு சரணாலயம்** (*Thimlapura Wildlife Sanctuary*) இந்தியாவின் கர்நாடக மாநிலத்தில் உள்ள தும்கூர் மாவட்டத்தின் மதுகிரி மற்றும் கொரட்டகெரே வட்டங்களில் அமைந்துள்ளது. 1972 ஆம் ஆண்டு வனவிலங்கு (பாதுகாப்பு) சட்டத்தின் பிரிவு 36-ஏ-இன் கீழ் வனவிலங்கு சரணாலயமாக அறிவிக்கப்பட்டது.. இங்கு சிறுத்தைகள், தேன் கரடிகள், காட்டுப் பன்றிகள், இந்திய நரிகள், ஓநாய்கள் உள்ளிட்ட விலங்குகள் வசிக்கின்றன. திம்லாபுரா வனவிலங்கு சரணாலயம் தேன் கரடிகளுக்கான ஒரு பாதுகாப்பு காப்பகமாகும்.
# திம்லாபுரா வனவிலங்கு சரணாலயம்

## அமைவிடம்

திம்லாபுரா வனவிலங்கு சரணாலயம் கர்நாடகாவின் தும்கூர் மாவட்டத்தில் அமைந்துள்ளது. இது 50.86 சதுரகிலோமீட்டர் பரப்பளவில் பரவியுள்ளது.
# மிக உயரமான சிலைகளின் பட்டியல்

**மிக உயரமான சிலைகளின் பட்டியல்** (*List of tallest statues*) என்பது குறைந்தது 50 மீட்டருக்கும் அதிகமான சிலைகளின் பட்டியல் ஆகும். இந்தப் பட்டியலில் உள்ள உயர மதிப்புகள் மனித அல்லது விலங்கு உருவத்தின் மிக உயர்ந்த உயரத்தின் அடிப்படையில் அளவிடப்படுகின்றன. சிலைகளின் உயர அளவீடலில் எந்தவொரு சிலையின் பீடத்தின் (பீடம்) உயரம் அல்லது பிற அடிப்படை தளத்தின் உயரத்தையும், நினைவுச்சின்னத்தில் உள்ள மிக உயரமான உருவத்தை விட உயரமாக நீண்டிருக்கும் எந்தவொரு மாஸ்ட், ஸ்பைர் அல்லது பிற கட்டமைப்பையும் உட்கொண்டிருக்கவில்லை.  
இந்தப் பட்டியலுக்கான என்பதன் வரையறை, ஒன்று அல்லது அதற்கு மேற்பட்ட மக்கள் அல்லது விலங்குகளை (உண்மையான அல்லது புராண) முழுமையாகவோ அல்லது பகுதியாகவோ (ஒரு மார்பளவு போன்றவை) குறிக்கும் ஒரு சிற்பம் (புராண சிற்பம் என்பதற்கு மாறாக) ஆகும். குறிப்பிடப்பட்ட உயரங்கள் சிலையின் உயரங்கள் மற்றும் (தனித்தனியாக) சிலை நிற்கும் அல்லது வைத்திருக்கும் கட்டமைப்புகளை உள்ளடக்கிய நினைவுச்சின்னத்தின் மொத்த உயரம் ஆகும். இந்த உயர அளவுகோல்களை பூர்த்தி செய்தால் மட்டுமே சிலைகளைக் கொண்ட நினைவுச்சின்னங்கள் இந்தப் பட்டியலில் சேர்க்கப்படும்.
# மிக உயரமான சிலைகளின் பட்டியல்

## தற்போதுள்ள சிலைகள்
| டோக்கியோ பே கண்ணன் (ஜா) | Kannon (Avalokiteśvara) | ஃபுட்சு, சிபா | சப்பான் | 1961 | 56 மீ (184 அடி) | 56 மீ (184 அடி) | இரண்டாம் உலகப் போரில் இறந்தவர்களை நினைவு கூர்கிறது. |  |  |
| தி விக்டர் | John Gokongwei or the "Global Filipino" | Bridgetowne, Pasig, Metro Manila | பிலிப்பீன்சு | 2023 | 55 மீ (180 அடி) | 60 மீ (200 அடி) | Stands on a 5 மீ (16 அடி) pedestal. |  |  |
| ஜெங் செங்கோங்கின் சிலை | கோக்ஸிங்கா | சியாயி மாவட்டம் | தைவான் | 1995 | 54 மீ (177 அடி) | With statues of 49 மீ (160 அடி) (include seat) of two generals completed in 2013. |  |  |  |
| ஆப்பிரிக்க மறுமலர்ச்சி நினைவுச்சின்னம் | குடும்பம் | Ouakam suburb, Dakar | செனிகல் | 2008-2010 | 52 மீ (171 அடி) | ஆப்பிரிக்காவின் மிக உயரமான சிலைகள். |  |  |  |
| பேரரசர்கள் யான் மற்றும் ஹுவாங் | Yan and Huang, Emperors of சீனா | Zhengzhou, Henan | சீனா | 2007 | 51 மீ (167 அடி) | 106 மீ (348 அடி) | மலையின் அடிவாரத்திலிருந்து நினைவுச்சின்னத்தின் உச்சி வரை 106 மீட்டர். |  |  |
| உசாமி டாய்-கண்ணன் | Kannon (Avalokiteśvara) | Izu Peninsula, Itō, Shizuoka | சப்பான் | 1982 | 50 மீ (160 அடி) | 50 மீ (160 அடி) | சப்பானில் உள்ள மிகப்பெரிய அமர்ந்திருக்கும் கண்ணன். |  |  |
| சோடோஷிமா டாய்-கண்ணன் (ஜா) | Kannon (Avalokiteśvara) | ஷோதோஷிமா, ஷோசு மாவட்டம், ககாவா | சப்பான் | 1994 | 50 மீ (160 அடி) | 50 மீ (160 அடி) | வரலாற்று புத்தரின் ஒரு பல் அதன் உள்ளே பொறிக்கப்பட்டதாக கூறப்படுகிறது. |  |  |
| குரேரோ சிமல்லி (Chīmalli Warrior) | சீமல்லி வாரியர் | Chimalhuacán, State of Mexico | மெக்சிகோ | 2014 | 50 மீ (160 அடி) | 60 மீ (200 அடி) | } |  |  |
# மிக உயரமான சிலைகளின் பட்டியல்

## அழிந்துபோனவை

| அவாஜி கண்ணன் | கண்ணோன் (அவலோகிதர்) | அவாஜி தீவு, ஹைகோ மாகாணம் | சப்பான் | 1982 | 2023 | இடிக்கப்பட்டது |  |
| --- | --- | --- | --- | --- | --- | --- | --- |
| குவான் யூ சிலை | குவான் யூ (போரின் கடவுள்) | ஜிங்சோ, ஹூபே | சீனா | 2016 | 2022 | அகற்றப்பட்டது, இடமாற்றம் நிலுவையில் உள்ளது |  |
| பாமியனின் பெரிய புத்தர் | புத்தர் | பாமியான் மாகாணம் | ஆப்கானித்தான் | 554 (ஆங்கிலம்) | 2001 | இசுலாமிய மதச் சின்னச் சின்னங்களின் மீதான வெறுப்பு காரணமாக மார்ச் 2001இல் தலிபான்களால் அழிக்கப்பட்டது. | } |
# மிக உயரமான சிலைகளின் பட்டியல்

## கட்டுமானத்தில்

| பைத்தியக் குதிரை நினைவகம் | பைத்தியக் குதிரை | கரும் மலை, தெற்கு டகோட்டா | ஐக்கிய நாடுகள் | 172 மீ (564 அடி) | கட்டுமானம் 1948இல் தொடங்கியது. திட்டம் இன்னும் நிறைவடையவில்லை . | 2037க்குப் பின்னர் |  |  |
| --- | --- | --- | --- | --- | --- | --- | --- | --- |
| பிரா நாங் முயாங் (உட்கார்ந்த நிலையில் புத்தர்) | கௌதம புத்தர் (முதல் பிரசங்க தோரணை, "நாங் முயாங்") | வாட் பூத்தா வானரம் (வாட் பா வாங் நாம் யென்), முயியாங் மகா சரகம் மாவட்டம் | தாய்லாந்து | 168 மீ (551 அடி) | "பிரா நாங் முயாங்" அல்லது முதல் பிரசங்க தோரணை என அழைக்கப்படும், கட்டுமானத்தில் உள்ள ஒரு மாபெரும் அமர்ந்த நிலையில் உள்ள புத்தர் சிலை. கட்டி முடிக்கப்பட்டால், இது உலகின் மிக உயரமான புத்தர் சிலைகளில் ஒன்றாக இருக்கும். பிரா வச்சிராயன் விசிட் (சூரியன் கோசபான்யோ) தலைமையிலான திட்டத்துடன் நவம்பர் 2023இல் அடிக்கல் நாட்டப்பட்டது. | கட்டுமானத்தில் உள்ளது (அடிக்கல் நாட்டப்பட்டது 2023) | 16°11′55″N 103°17′47″E | 1 2 3 |
| *சமத்துவ சிலை* (டாக்டர் பாபாசாகேப் அம்பேத்கர் நினைவிடம்) | அம்பேத்கர் | இந்து ஆலை வளாகம், மும்பை, மகாராட்டிரா | இந்தியா | 137.3 மீ (450 அடி) | May 2026 |  |  |  |
| குவான்யின் போடிசத்வா சிலை | குவான்யின் போதிசத்வா | குவாங் நாகி | வியட்நாம் | 125 மீ (410 அடி) | தென்கிழக்கு ஆசியாவிலேயே மிக உயரமான புத்தர் சிலை இதுவாகும் | 2025 பிறகு |  |  |
| கிங் நரேசுவான் தி கிரேட் நினைவுச்சின்னம் | நரேசுவான் | சுதந்திர சதுக்கம் 109 பா மோக், அங் தொங் மாகாணம் | தாய்லாந்து | 109 மீ (358 அடி) | பெரும் நரேசுவான் ஒரு தங்க கிண்ணத்துடன் தரையில் தண்ணீரை ஊற்றும் தோரணையுடன் நின்ற காட்சி. புதுப்பிப்பு: நினைவுச்சின்னத்தின் பீடத்தின் கட்டுமானம் தற்போது நடைபெற்று வருகிறது, முன்பு கட்டி முடிக்கப்பட்ட அரண்மனையை சேர்க்கவில்லை. | 2020 |  |  |
| புத்தர் சிலை | கௌதம புத்தர் | பிரேகா மோனிவாங் தேசிய பூங்கா, கம்போட் மாகாணம் | கம்போடியா | 81 மீ (266 அடி) | 27 மீ (89 அடி) பீடத்தில் நிற்கிறது. மொத்தம் 108 மீ (354 அடி) | 2026 |  |  |
| போதி தக்டாங்கில் புத்தர் அமர்ந்த நிலையில் | மகா போதி தக்தாங், மோனிவா, சாகைங் பிரதேசம் | மியான்மர் | 74 மீ (243 அடி) | கட்டுமானத்தில் |  |  |  |  |
| யாங்ஷன் டாஃபோ | Buddha | உரத் பின்புற பேனர், உள் மங்கோலியா | சீனா | 69 மீ (226 அடி) |  |  |  |  |
| பெரும் மைத்ரேயா திட்டம் மேற்கு | மைத்ரேய போதிசத்துவர் | உலான் பத்தூர் | மங்கோலியா | 54 மீ (177 அடி) | நிலை 1 முடிவடைந்தது | திட்டம் 2015இல் நிறுத்தப்பட்டது | } |  |
# பாசுசி காட்டுயிர் காப்பகம்

**பாசுசி காட்டுயிர் காப்பகம்** (*Bassi Wildlife Sanctuary*) என்பது இந்தியாவில் இராசத்தானின் சித்தோர்கர் மாவட்டத்தில் பாசுசிக்கு அருகிலுள்ள ஒரு வனவிலங்குச் சரணாலயமாகும். இது பாசுசி கோட்டை அரண்மனையிலிருந்து 5 கிலோமீட்டர் தொலைவில் உள்ளது. இது 15,290 எக்டேர் பரப்பளவில் அமைந்துள்ளது. இக்காப்பகம் 1988இல் நிறுவப்பட்டது. இந்த சரணாலயம் விந்தியாச்சல் மலைத்தொடரின் மேற்கு எல்லையில் அமைந்துள்ளது. இக்காட்டுயிர் காப்பகத்தின் ஒரு பகுதியாக ஓராய் மற்றும் பாசுசி அணைகளை உள்ளடக்கியது. மான், காட்டுப்பன்றி, சிறுத்தை, முயல்,<nowiki/>புலம்பெயர்ந்த பறவைகள் இந்த சரணாலயத்தில் வாழ்கின்றன.  
பாசுசி வனவிலங்கு காப்பகத்தில் காணப்படும் விலங்குகள்:  
பாசுசி வனவிலங்கு சரணாலயம் பல புலம்பெயர்ந்த பறவைகளுக்கு கவர்ச்சிகரமானதாக உள்ளது.  
இந்தக் காடு பெரும்பாலும் வறண்டதாகவும் இலையுதிர் காடாகவும் உள்ளது. டோக், சுரெல் மற்றும் பியூடியா ஆகியவை அதிகமாகக் காணப்படும் மரங்கள் ஆகும். மருத்துவ மூலிகைகளும் பூக்களும் உள்ளன.
# அமன்பூர் சட்டமன்றத் தொகுதி

**அமன்பூர் சட்டமன்றத் தொகுதி** *(Amanpur Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது கன்ஷி ராம் நகர் மாவட்டத்தில் அமைந்துள்ளது. அமன்பூர், ஏடா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# அமன்பூர் சட்டமன்றத் தொகுதி

## சட்டமன்ற உறுப்பினர்கள்

### 2022

| ஆண்டு | உறுப்பினர் | கட்சி |
| --- | --- | --- |
| 2017 | தேவேந்திர பிரதாப் | பாரதிய ஜனதா கட்சி</br> |
| 2012 | மம்தேசு | பகுஜன் சமாஜ் கட்சி |
| 2022 | அரிஓம் வர்மா | பாரதிய ஜனதா கட்சி</br> |
# அரிஓம் வர்மா

**அரிஓம் வர்மா** *(Hariom Verma)* என்பவர் உத்தரப் பிரதேசத்தைச் சேர்ந்த ஒரு இந்திய அரசியல்வாதி ஆவார். பாரதிய ஜனதா கட்சியின் வேட்பாளரான இவர், 2022 இல் நடைபெற்ற உத்தரப் பிரதேச சட்டமன்றத் தேர்தலில் அமன்பூர் சட்டமன்றத் தொகுதியில் போட்டியிட்டு வென்றார். இத்தொகுதியானது கன்ஷி ராம் நகர் மாவட்டத்தில் அமைந்துள்ளது.
# அரிஓம் வர்மா

## அரசியல்

2022 இல் நடைபெற்ற உத்தரப் பிரதேச சட்டமன்றத் தேர்தலில் அமன்பூர் சட்டமன்றத் தொகுதியில் பாரதிய ஜனதா கட்சியின் வேட்பாளராக போட்டியிட்ட அரிஓம் வர்மா 96377 வாக்குகளைப் பெற்று, தனது நெருங்கிய போட்டியாளரான சமாஜ்வாதி கட்சி வேட்பாளர் சத்யபானை விட 43329 வாக்குகள் அதிகம் பெற்று வெற்றிபெற்றார்.
# உமையாள்புரம் மாலி

**உமையாள்புரம் மாலி** (*Umayalpuram Mali*) என்பவர் ஒரு இந்திய மிருதங்க இசைக் கலைஞராவார்.
# உமையாள்புரம் மாலி

## துவக்க கால வாழ்க்கை

இவர் கல்யாணி, ஜெயராமன் இணையருக்கு மகனாகப் பிறந்தார். கும்பகோணம் இராஜப்ப ஐயர் , உமையாள்புரம் சிவராமன் ஆகியோரிடமிருந்து மிருதங்கம் வசிக்க கற்றுக்கொண்டார். கும்பகோணம் இராஜப்ப ஐயர் பல மிருதங்கக் கலைஞர்களுக்கு ஆசிரியராக இருந்துள்ளார். உமையாள்புரம் கிராமம் ( தமிழ்நாடு, இந்தியா ), காவிரி ஆற்றின் கரையில், கும்பகோணம் மற்றும் திருவையாறு ஆகிய நகரங்களுக்கு இடையில் அமைந்துள்ளது. இது பல புகழ்பெற்ற இசைக்கலைஞர்களை உருவாக்கியுள்ளது. 19 ஆம் நூற்றாண்டில் வாழ்ந்த கிருஷ்ண பாகவதர் மற்றும் சுந்தர பாகவதர் ஆகியோர் தியாகராஜரின் நேரடி சீடர்கள். பல *லய வித்வான்கள்* பிரபலமாக இருந்தனர், அதைத் தொடர்ந்து உமையாள்புரம் சிவராமன் பிரபலமானார்.
# உமையாள்புரம் மாலி

## தொழில்

உமையாள்புரம் மாலி டி. முக்தா, த. விசுவநாதன், வீணை எஸ். பாலச்சந்தர், எஸ். கல்யாணராமன், வீணை கே. எஸ். நாராயணசுவாமி, வீணை இரங்கநாயகி ராஜகோபாலன் உட்பட பல்வேறு இசைக்கலைஞர்களுடன் இணைந்து பணியாற்றியுள்ளார். நெய்வேலி சந்தானகோபாலன், சுதா ரகுநாதன், விஜய் சிவா, டி. எம். கிருஷ்ணா மற்றும் பிறருக்கு இவர் பக்கவாத்தியம் வாசித்துள்ளார்.  
சென்னை மியூசிக் அகாடமியில் தனது குரு சிவராமனால் உருவாக்கப்பட்ட "ரிதம் ஸ்பெக்ட்ரம்" நிகழ்ச்சியில் மாலி கலந்துகொண்டார். மன்னார்குடி ஈசுவரன், கே. வி. பிரசாத் மற்றும் ஈரோடு நாகராஜ் ஆகியோர் அதில் கலந்துகொண்ட மற்ற கலைஞர்களாவர். மானாமதுரையில் நடந்த "லய வினியாசம்" நிகழ்ச்சியில் மிருதங்க *வித்வான்களான* டி. கே. மூர்த்தி, இராம்நாட் இராகவன், தஞ்சாவூர் ராமதாஸ் ஆகியோருடன் இவர் கலந்துகொண்டார்.  
உமையாள்புரம் மாலி உலகெங்கிலும் உள்ள நாடுகளிலும், பல்கலைக்கழக பணிகளிலும் நிகழ்ச்சிகளை நடத்தியுள்ளார்.  
மாலியை அமெர்ஸ்ட் கல்லூரி (மாசசூசெட்ஸ், அமெரிக்கா) உறைவிட அறிஞராக அழைத்தது (2003). மாலிக்கு கோப்லேண்ட் பெல்லோஷிப் (2006) வழங்கப்பட்டது. டேவிட் ரெக்குடன் ஒருங்கிணைந்து மாலி பயிலரங்குகளை நடத்தி மிருதங்கம் கற்பித்தார். இவர் 'கருநாடக இசை நிகழ்ச்சிகளில் துணை வாத்தியமாக மிருதங்கத்தின் பங்கு' என்ற தலைப்பில் ஆய்வு செய்துள்ளார்.  
2010 ஆம் ஆண்டு ஹார்வர்ட் பல்கலைக்கழகம் இவரை "உறைவிட கலைஞராக" அழைத்தது. மாலிக்கு 2012 ஆம் ஆண்டு ஃபுல்பிரைட் பெல்லோஷிப் வழங்கப்பட்டது மேலும் ஆர்வர்டுக்கு அழைக்கப்பட்டார். பேராசிரியர் ரிச்சர்ட் வுல்ஃப் உடன், மாலி 'மேம்பாட்டுக் கலை' குறித்து ஆய்வு செய்தார். ஆர்வர்ட் மாணவர்களுக்கு மிருதங்கக் கலையை கற்பித்தார்.  
மாலி, *ஜாக் வுட்* என்ற தலைப்பில் ஒரு குறுந்தகட்டை வெளியிட்டார், அதில் மாலி மிருதங்கம் வாசிக்க, எச். சுப்பிரமணியம் கெத்து வாத்யத்தியத்தை வாசித்தார். டேவிட் ரெக் *வீணையை* முன்னணி கருவியாக வாசித்தார்.  
மாலி பல மாணவர்களுக்கு பயிற்சி அளித்துள்ளார், அவர்களில் பலர் கச்சேரிகளில் வாசித்துள்ளனர்.
# உமையாள்புரம் மாலி

## அங்கீகாரம்

உமையாள்புரம் மாலி உலகம் முழுவதும் பரிசுகளையும் விருதுகளையும் ('நாத வல்லப', 'கலா ஆச்சார்ய சிரோன்மணி', 'கலை இசை சுடரொளி' போன்றவை) பெற்றுள்ளார். ஆத்திரேலியாவின் கான்பெராவில் உள்ள கருநாடக சங்கம் இவருக்கு கலைமணி - மிருதங்கம் என்ற பட்டத்தை வழங்கியது.
# குடேகோட்டை தேன் கரடி காப்பகம்

**குடேகோட்டை தேன் கரடி காப்பகம்** (Gudekote Wildlife Sanctuary) என்பது இந்தியாவின் கருநாடகா மாநிலம் பெல்லாரி மாவட்டத்தில் அமைந்துள்ள வனவிலங்கு காப்பகம் ஆகும். இது பரப்பளவில் அமைந்துள்ளது. இந்த காப்பகம் இந்திய சோம்பல் கரடியான தேன் கரடி (*மெலுர்சசு உரசினசு)* பாதுகாப்பிற்காக பிரத்தியேகமாக உருவாக்கப்பட்டது. இது ஆசியாவின் இரண்டாவது தேன் கரடி சரணாலயமாகும். முதலாவது காப்பகம் தரோஜி தேன் கரடி காப்பகம் ஆகும்.  
நவம்பர் 2013இல் கருநாடக அரசு 3848.84 எக்டேர் பரப்பளவில் குடேகோட்டை காட்டுயிர் காப்பகம் (பகுதி அ) குடேகோட்டை விரிவாக் காப்பகம் (பிளாக் ஆ) மற்றும் ஹல்சகரா காப்புகாடுகளை குடேகோட் தேன் கரடி காப்பகமாக அறிவித்து அரசு அறிவிப்பு எப் இ இ 72 எப் டபுள்யூ எல் 2013 மூலம் 11 நவம்பர் 2013 அன்று அறிவிப்பு வெளியிட்டது. 21 செப்டம்பர் 2016 அன்று வெளியிடப்பட்ட அரசு அறிவிப்பு எண். எப் இ இ 432 எப் டபுள்யூ எல் 2014இல், இந்தக் காப்புக் காட்டின் பரப்பளவினை பரப்பளவு km2 (′ID1] sq mi) ஆக அதிகரித்தது. இதைத் தொடர்ந்து 2019ஆம் ஆண்டில், மற்றொரு அரசாங்க அறிவிப்பின் மூலம் *அரசிதழ்* அறிவிப்பு எண். எப் இ இ 62 எப் டபுள்யூ எல் 2019, தேதியிட்ட 16 மே 2019, கூடுதல் கிமீ2 (′ID3] சதுர மைல் ஒதுக்கப்பட்ட காடுமூலம் குடேகோட் விரிவாக்க தேன் கரடி கரடி காப்பகமாக அறிவிக்கப்பட்டது. இதன் மூலம் சரணாலயத்தின் மொத்த பரப்பளவு கிமீ2 ஆக அதிகரித்தது.  
இந்திய தேன் கரடியைப் பாதுகாப்பதற்காக கருநாடகாவின் பல்லாரி மாவட்டத்தில் அறிவிக்கப்பட்ட இரண்டாவது வனவிலங்கு சரணாலயம் இதுவாகும் (*மெலர்சசு உர்சினசு*).
# குடேகோட்டை தேன் கரடி காப்பகம்

## தாவரங்களும் விலங்கினங்களும்

தேன் கரடி என்ற முதன்மையான பாலுட்டி விலங்கினத்தைத் தவிர, இந்தியச் சிறுத்தை, பாங்கோலின், முள்ளம்பன்றி, இந்திய நரி, இந்தியக் காட்டுப் பூனை, இந்திய நட்சத்திர ஆமை, ஆசிய பனை புணுகுப்பூனை, இருதலை மணியன் போன்ற பல்வேறு விலங்குகளும் இந்த காப்பகத்தில் வாழ்கின்றன. இந்த காப்பகம் பல்வேறு பறவை இனங்களின் இருப்பிடமாகவும் உள்ளது. மேலும் இவற்றில் சுமார் 130 வெவ்வேறு உயிரினங்கள் இருப்பதாக கூறப்படுகிறது.
# பைரம்கர் காட்டுயிர் காப்பகம்

**பைரம்கர் காட்டுயிர் காப்பகம்** (*Bhairamgarh Wildlife Sanctuary*) என்பது இந்திய மாநிலமான சத்தீசுகரில் உள்ள பீஜப்பூர் மாவட்டத்தில் அமைந்துள்ள ஒரு பாதுகாக்கப்பட்ட பகுதி மற்றும் வனவிலங்கு காப்பகம் ஆகும்.
# பைரம்கர் காட்டுயிர் காப்பகம்

## விளக்கம்

பைரம்கர் காட்டுயிர் காப்பகம் 138.95 கிலோமீட்டர் பரப்பளவைக் கொண்டுள்ளது. 1983இல் இது பாதுகாக்கப்பட்ட பகுதியாக அறிவிக்கப்பட்டது.
# பைரம்கர் காட்டுயிர் காப்பகம்

## தாவரங்களும் விலங்கினங்களும்

பாதுகாக்கப்பட்ட பகுதியில் வெப்பமண்டல வறண்ட இலையுதிர் கலப்பு காடுகள் உள்ளன. இங்கு காணப்படும் முக்கிய விலங்கினங்களில் கடமான், இந்தியக் காட்டெருது, கேளையாடு, தேன் கரடி, வரிக் கழுதைப்புலி, காட்டுப்பன்றி, காட்டுப்பூனை, சாம்பல் ஓநாய், காட்டு நாய், வங்காள நரி, ஆசிய நரி, புள்ளிமான், இந்தியச் சிறுமான், நாற்கொம்பு மான், நீலான் ஆகியவை அடங்கும். பறவை இனங்களில் பட்டை ஆந்தை, பழுப்பு மீன் ஆந்தை, ஐரோவாசியக் கழுகு ஆந்தை, சிவப்புக் காட்டுக் கோழி, மயில், இந்திய தோட்டக்கள்ளன், அரசவாள் ஈப்பிடிப்பான், மஞ்சள் தொண்டைச் சிட்டுக்குருவி ஆகியவை அடங்கும்.
# பாரா-அனிசிடின்

## அனிசிடின் மதிப்பு

பாரா-அனிசிடின் ஆல்டிகைடுகள் மற்றும் கீட்டோன்களுடன் எளிதில் வினைபுரிந்து சிஃப் காரங்களை உருவாக்குகிறது. இவை 350 நானோமீட்டர் அலைநீளத்தில் ஒளியை உறிஞ்சுகின்றன. இந்த நிறமாற்ற வினை, கொழுப்புகள் மற்றும் எண்ணெய்களில் உள்ள ஆக்சிசனேற்றப் பொருட்களின் இருப்பைச் சோதிக்கப் பயன்படுகிறது. இம்முறை அமெரிக்க எண்ணெய் வேதியியலாளர் சங்கத்தால் அங்கீகரிக்கப்பட்ட ஒரு கண்டறியும் முறையாகும். குறிப்பாக நிறைவுறா ஆல்டிகைடுகளைக் கண்டறிவதற்கு இது சிறந்த முறையாகும். இந்த ஆல்டிகைடுகளே விரும்பத்தகாத சுவைகளை உருவாக்கும் வாய்ப்பு அதிகம் உள்ளவை என்பதால், உணவுத் தரப் பரிசோதனையில் இம்முறை மிகவும் பயனுள்ளதாக இருக்கிறது.
# பாரா-அனிசிடின்

## பாதுகாப்பு

பாரா-அனிசிடின் என்பது ஒப்பீட்டளவில் நச்சுத்தன்மை வாய்ந்த ஒரு சேர்மம் ஆகும், இதன் அனுமதிக்கப்பட்ட வெளிப்பாடு வரம்பு 0.5 மி.கி/மீ<sup>3</sup> ஆகும்.
# சல்லூர்

**சல்லூர்** *(Challur)* என்பது இந்தியாவின் தென் மாநிலமான கருநாடகாவின் கொப்பள் மாவட்டத்தில் உள்ள கரடகி வட்டத்தில் அமைந்துள்ள ஒரு கிராமமாகும். சல்லூர் கரடகிக்கு அருகில் அமைந்துள்ளது. இது ஒரு கிராம ஊராட்சி ஆகும். இந்தக் கிராமமானது துங்கபத்ரா ஆற்றின் இடது கரைக் கால்வாயான #36 இன் இருபுறமும் அமைந்துள்ளது. இக்கிராமத்தின் நிலப்பகுதியானது மிகவும் வளமாக உள்ளதால் இங்கு பயிர் செய்யக் கூடிய நெல் பயிர்கள் அதிக விளைச்சலைத் தருகின்றது.  
துங்கபத்ரா டெல்டா பகுதியில் பயிர் செய்யக்கூடிய முக்கிய பயிராக நெல் உள்ளது. அதனால் பெங்களூரு, சென்னை, மகாராட்டிரா மற்றும் மத்திய கிழக்கு நாடுகளுக்கு ஏற்றுமதி செய்யப்படுகிறது. இப்பகுதி விவசாயிகள், உழவு இயந்திரங்கள், நெல் அறுவடை இயந்திரங்கள் மற்றும் பூச்சிக்கொள்ளி தெளிப்பான்கள் என பல அதி நவீன விவசாய கருவிகளை பயன்படுத்தி விவசாய பணிகளை மேற்கொள்கின்றனர். இக் கிராமத்திலுள்ள பெரும்பாலான விவசாயிகள் தங்களுக்கென உழவு இயந்திரம் வைத்திருக்கின்றனர். அதோடு கிராமத்தில் பல இந்துக் கோவில்களும் உள்ளன.
# சல்லூர்

## மக்கள் தொகை

2011 ஆம் ஆண்டு மக்கள் தொகை கணக்கெடுப்பு நிலவரப்படி, இந்தக் கிராமத்தில் மொத்தம் 1018 குடும்பங்களில் 4,972 வசித்தனர். இதில் ஆண்கள் 2,469, பெண்கள் 2,503 ஆவர்.  
கிராமத்தின் மொத்த மக்கள் தொகையில் குழந்தைகள் 13.94% உள்ளனர். கிராமத்தின் சராசரி பாலின விகிதம் 1,014 ஆகும், இது மாநில சராசரியான 973 ஐ விட அதிகமாகும். மக்கள் தொகைக் கணக்கெடுப்பின்படி கிராமத்திற்கான குழந்தைகள் பாலின விகிதம் 974 ஆகும், இது மாநிலத்தின் சராசரியான 948 ஐ விட அதிகமாகும்.
# சல்லூர்

## புவியியல்

இது குல்பர்கா பிரிவைச் சேர்ந்தது, மாவட்ட தலைமையகமான கலபுரகியிலிருந்து கிழக்கு நோக்கி 64 கிமீ (40 மைல்), கங்காவதியிலிருந்து 18 கிமீ (11 மைல்) மற்றும் மாநில தலைநகர் பெங்களூரிலிருந்து 364 கிமீ (226 மைல்) தொலைவில் அமைந்துள்ளது. அருகிலுள்ள நகரம் கரடகி, மேலும் இந்த கிராமம் துங்க பத்ராவின் இடது கரை கால்வாய், #36 கரையில் உள்ளது. இதன் வட்டத் தலைமையகம் கரடகி மற்றும் மாவட்ட தலைமையகம் கலபுரகி ஆகும் .
# பட்டியாலி சட்டமன்றத் தொகுதி

**பட்டியாலி சட்டமன்றத் தொகுதி** (*Patiyali Assembly constituency*) என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது கன்ஷி ராம் நகர் மாவட்டத்தில் அமைந்துள்ளது. பட்டியாலி, ஏடா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# பட்டியாலி சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1977 | சசுவீர் சிங் | ஜனதா கட்சி |  |
| 1985 | இராசேந்திர சிங் | rowspan=2 | இந்திய தேசிய காங்கிரசு</br> |
| 1989 | தேவேந்தர் சிங் |  |  |
| 1991 | இராசேந்திர சிங் | பாரதிய ஜனதா கட்சி</br> |  |
| 1996 | குன்வர் தேவேந்திர சிங் யாதவ் | rowspan=2 | சமாஜ்வாதி கட்சி</br> |
| 2012 | நசீவா கான் சீனத் |  |  |
| 2017 | மம்தேசு | பாரதிய ஜனதா கட்சி</br> |  |
| 2022 | நதிரா சுல்தான் | சமாஜ்வாதி கட்சி</br> |  |
# என். இராமு

**என். இராமு** (*N. Ramu*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் விழுப்புரம் மாவட்டம் பெண்ணாடம் பகுதியினைச் சேர்ந்தவர். இராமு உயர்நிலைப் பள்ளிக் கல்வியினை முடித்துள்ளார். அனைத்திந்திய அண்ணா திராவிட முன்னேற்றக் கழக கட்சியினைச் சார்ந்த இவர், 2001ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் உளுந்தூர்பேட்டை சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# கு. திருநாவுக்கரசு

**கு. திருநாவுக்கரசு** (*K. Thirunavukkarasu*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் விழுப்புரம் மாவட்டம் அ. குரும்பூர் பகுதியினைச் சேர்ந்தவர். திருநாவுக்கரசு முதுகலை மற்றும் இளநிலைச் சட்டப் பட்டங்களைப் பெற்றுள்ளார். அனைத்திந்திய அண்ணா திராவிட முன்னேற்றக் கழக கட்சியினைச் சார்ந்த இவர், 2006ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் உளுந்தூர்பேட்டை சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# துரந்தர்

***துரந்தர்*** (*Dhurandhar*) (மொழிபெயர்ப்பு|உறுதியானவர்) என்பது 2025ஆம் ஆண்டின் இறுதியில் இந்தி மொழியில் வெளியான திரைப்படமாகும். இப்படத்தின் இயக்குநர், திரைக்கதை, இணை தயாரிப்பாளர் ஆதித்தியா தார் ஆவார். இத்திரைப்படம் இந்திய உளவாளி பாகிஸ்தானில் நடத்தும் உளவு வேலைகளை மையமாகக் கொண்ட மயிர்க்கூச்செறியும் அதிரடித் திரைப்படம் ஆகும்.  
ஜோதி தேஷ்பாண்டேவின் ஜியோ ஸ்டூடியோஸ், ஆதித்தியா மற்றும் லோகேஷ் தாரின் பி62 ஸ்டூடியோஸ் இப்படத்தின் தயாரிப்புப் பணிகளை மேற்கொண்டது. இப்படத்தின் முக்கிய நடிகர்கள் ரன்வீர் சிங், அக்சய் கண்ணா, சஞ்சய் தத், மாதவன், அர்ஜூன் ராம்பால், சாரா அர்ஜுன் மற்றும் ரகேஷ் பேடி ஆவார். துணை நடிகர்களாக மானவ் கோகில், தானிஷ் பண்டோர், சௌமியா தாண்டன், கௌரவ் கெரே மற்றும் நவீன் கௌசி நடித்துள்ளனர். இரண்டு பாகங்கள் கொண்ட துரந்தர் திரைப்படத்தின் முதல் பாகம், ஒரு இந்திய இரகசிய உளவாளி பாகிஸ்தான் நாட்டின் கராச்சி நகரத்தில் குற்றவியல் மற்றும் அரசியல் பாதாள உலகிற்குள் ஊடுருவி ஒரு பத்தாண்டுகளாக இந்திய உளவு நடவடிக்கையை மேற்கொள்கிறார்.  
இப்படத்தின் ஒளிப்பதிவு வேலைகள் சூலை 2024 முதல் அக்டோபர் 2025 முடிய தாய்லாந்து, பஞ்சாப், மும்பை, லடாக் மற்றும் இமாச்சலப் பிரதேசம் பகுதிகளில் நடைபெற்றது. இப்படத்தின் இசை அமைப்பாளர் சஸ்வத் சச்தேவ், ஒளிப்பதிவு விகாஷ் நவ்லகா மற்றும் படத்தொகுப்பை சிவகுமார் வி. பணிக்கர் செய்துள்ளனர். தயாரிப்பாளர்களின் கூற்றுப்படி, இத்திரைப்படம் ஒரு புனைக்கதை ஆகும். கூறப்பட்டபடி, இந்தத் திரைப்படம் ஒரு புனைகதை ஆகும்.ஆனால், இக்கதைக்களம், இந்தியன் ஏர்லைன்ஸ் விமானம் 814 கடத்தல், இந்திய நாடாளுமன்றம் மீதான தாக்குதல் 2001, 2008 மும்பை தாக்குதல்கள் மற்றும் லியாரி நடவடிக்கை போன்ற புவிசார் அரசியல் பதட்டங்கள் தொடர்பான பல உண்மையான நிகழ்வுகளைத் தளர்வாக இணைக்கிறது.  
*துரந்தர்* திரைப்படம் 5 டிசம்பர வெளியானது. 214 நிமிடம் ஓடும் இத்திரைப்படத்திற்கு சில பாதகமான விமர்சனங்கள் இருந்தாலும், மொத்தத்தில் நல்ல விமர்சன வரவேற்புகள் அதிகம் கிடைத்துள்ளது.இந்திய-பாகிஸ்தான் உறவுகள் குறித்து இத்திரைப்படம் பேசுவதால் அரசியல் ரீதியாக விமர்சனங்கள் எழுந்துள்ளதால், பாகிஸ்தான் மற்றும் சில வளைகுடா நாடுகளில் இத்திரைப்படம் வெளியிட தடை செய்யப்பட்டுள்ளது. இருப்பினும் இத்திரைப்படம் வணிக ரீதியாக வெற்றி பெற்று ரூபாய் 1000 கோடிக்கு மேல் வசூலை ஈட்டியுள்ளது. துரந்தர் திரைப்படத்தின் இரண்டாம் பாகம் 19 மார்ச் 2026 அன்று வெளியிடப்படும் என அறிவிக்கப்பட்டுள்ளது.
# துரந்தர்

## கதைக் களம்

1999ஆம் ஆண்டு கந்தகாரில் இந்திய விமானம் நேபாளத்திலிருந்து கடத்தப்படுகிறது. உளவுத்துறை அமைப்பின் தலைவரான மாதவன் மற்றும் வெளியுறவுத்துறை அமைச்சர் ஆகியோர் பயங்கரவாதிகளுடன் பேச்சுவார்த்தை நடத்துகின்றனர்.  
ஆனால் அது தோல்வியில் முடிய, இரண்டு ஆண்டுகளில் தில்லி பாராளுமன்றத்தின் மீது தாக்குதல் நடத்தப்படுகிறது. இதற்கெல்லாம் பாகிஸ்தானுக்கு பதிலடி கொடுக்க வேண்டும் என்று மாதவன் கூற, ஹம்ஸா என்ற பெயரில் குடியேறியாக பாகிஸ்தானுக்குள் நுழைகிறார் ரன்வீர் சிங்.  
முதலில் ஒரு பழரசக் கடையில் வேலைக்கு சேரும் அவர், கராச்சியில் பெரும் புள்ளியாக இருக்கும் அக்சய் கண்ணாவின் நம்பிக்கையை பெறுகிறார். பின்னர் ஐஎஸ்ஐ மேஜர் அர்ஜுன் ராம்பாலை சந்திக்கின்றனர் அக்சய், ரன்வீர் குழுவிற்கு பலுசிஸ்தானில் இருந்து துப்பாக்கிகளை வாங்கி வரும் பணியை வழங்குகிறார்.  
அந்த இடத்தில்தான் போலி இந்திய ரூபாய் நோட்டுகளை இந்தியாவில் புழக்கத்தில் விடும் திட்டத்தை செய்ய போகிறார்கள் என்பதை ரன்வீர் சிங் அறிகிறார். அதனைத் தொடர்ந்து பாகிஸ்தானில் உள்ள பயங்கரவாத குழுக்கள் இந்தியா மீது என்னென்ன சதித் திட்டங்களை நடத்தினார்கள்? அவற்றை முறியடித்து ரன்வீர் சிங் பதிலடி கொடுத்தாரா? என்பதே கதை.
# துரந்தர்

## கதைக் களம்

### வசூல்

22 டிசம்பர் 2025 முடிய இத்திரைப்படத்தின் உலகாளவிய வசூல் மற்றும் இந்தியாவில் வசூல் மற்றும் மொத்த வசூல் ஆகும்.
# மெத்தாக்சிபிப்பெரமைடு

**மெத்தாக்சிபிப்பெரமைடு** (*Methoxypiperamide*) என்பது C<sub>13</sub>H<sub>18</sub>N<sub>2</sub>O<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இம்மருந்து பிப்பரசீன் வகையைச் சேர்ந்த ஒரு மனோவியல் மருந்து ஆகும். ஒரு செயற்கை போதைப்பொருளாக இணையத்தில் விற்கப்படுகிறது. மெத்தாக்சி பிப்பெரமைடு மெத்தில்பென்சைல்பிப்பரசீனின் 4-மெத்தாக்சி-α-கீட்டோ ஒப்புமைச் சேர்மமாக கருதப்படுகிறது.  
மெத்தாக்சிபிப்பெரமைடின் மருந்தியல் மற்றும் நச்சுத்தன்மை குறித்த தரவுகள் மிகக் குறைவாகவே உள்ளன. இருப்பினும், அமெரிக்காவின் வெர்மாண்ட் மாகாணம் இச்சேர்மத்தை ஒரு மாயத்தோற்றத்தை ஏற்படுத்தும் மருந்துப் பொருளாக வகைப்படுத்துகிறது.
# மெத்தாக்சிபிப்பெரமைடு

## சட்டப்பூர்வ நிலை

மெத்தாக்சிபிப்பெரமைடு என்பது 2016 ஆம் ஆண்டு சனவரி மாதம் முதல் வெர்மாண்ட்டிலும், அங்கேரியிலும் கட்டுப்படுத்தப்பட்ட ஒரு பொருளாகவே கருதப்படுகிறது.
# தேவசிம்மா

**தேவசிம்மா** (*Devasimha*) இந்தியத் துணைக்கண்டத்தில் உள்ள மிதிலா இராச்சியத்தின் ஓனிவார் வம்சத்தின் ஆறாவது மன்னர் ஆவார். இவர் கி.பி. 15 ஆம் நூற்றாண்டின் முற்பகுதியில் அந்த இராச்சியத்தை ஆட்சி செய்தார். மன்னர் பவசிம்மாவிற்குப் பிறகு இவர் மிதிலா இராச்சியத்தின் அரியணை ஏறினார்.
# தேவசிம்மா

## ஆரம்பகால வாழ்க்கை

தேவசிம்மர் மிதிலையில் உள்ள ஓனிவார் வம்சத்தின் அரச குடும்பத்தில் பிறந்தார். இவர் ஒரு மைதிலி பிராமணர் மற்றும் காசியப கோத்திரத்தைச் சேர்ந்தவர். இவர் மன்னர் பவசிம்மரின் மூத்த மகன் ஆவார். அரசிம்மர் மற்றும் திரிபுரசிம்மர் ஆகியோர் அவரது தம்பிகள் ஆவர்.
# பத்மசிம்மா

**பத்மசிம்மா** (*Padmasimha*) இந்தியத் துணைக்கண்டத்தில் 15 ஆம் நூற்றாண்டு காலத்தில் இருந்த மிதிலா இராச்சியத்தின் ஓனிவார் வம்சத்தின் ஒன்பதாவது மன்னர் ஆவார். ஆட்சியாளரான இராணி இலக்கிமாதேவியின் மரணத்திற்குப் பிறகு கி.பி. 1428-ஆம் ஆண்டில் இவர் மிதிலா இராச்சியத்தின் அரியணை ஏறினார். இவர் புகழ்பெற்ற மன்னர் சிம்மசிம்மனின் சகோதரர் ஆவார்.
# பத்மசிம்மா

## ஆரம்பகால வாழ்க்கை

பத்மசிம்மர் மிதிலையில் உள்ள ஓனிவார் வம்சத்தின் அரச குடும்பத்தில் பிறந்தார். மன்னர் தேவசிம்மாவின் இளைய மகனான இவர் ஒரு மைதிலி பிராமணர் மற்றும் காசியப கோத்திரத்தைச் சேர்ந்தவர். மன்னர் பத்மசிம்மனின் ஆட்சியின் காலம் வெவ்வேறு வரலாற்று ஆவணங்களில் மூன்று ஆண்டுகள் முதல் ஆறு ஆண்டுகள் வரை மாறுபடுகிறது.
# டெட்ரா ஐதரோகுயினோலின்

**டெட்ரா ஐதரோகுயினோலின்** (*Tetrahydroquinoline*) என்பது C<sub>9</sub>H<sub>11</sub>N என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இது குயினோலினின் பகுதி-ஐதரசனேற்றப்பட்ட வழிப்பொருள் ஆகும். நிறமற்ற எண்ணெய் ஆகக் காணப்படுகிறது.
# டெட்ரா ஐதரோகுயினோலின்

## பயன்கள்

டெட்ரா ஐதரோகுயினோலினின் மாற்று வழித்தோன்றல்கள் மருத்துவ வேதியியலில் பொதுவானவையாகும். ஆக்சாம்னிக்வின், டைனமைசின், விராட்மைசின் மற்றும் நிகைனோப்ரோல் ஆகியவை உயிரியக்க டெட்ராஐதரோகுயினோலின்கள் ஆகும். பொதுவாக டெட்ரா ஐதரோகுயினோலின் வழித்தோன்றல்கள் பன்முகத்தன்மை கொண்ட வினையூக்கிகளைப் பயன்படுத்தி தொடர்புடைய குயினோலினை ஐதரசனேற்றம் செய்வதன் மூலம் தயாரிக்கப்படுகின்றன.
# டெட்ரா ஐதரோகுயினோலின்

## தயாரிப்பு

குயினோலின்களை ஐதரசனேற்றம் செய்வதன் மூலம் டெட்ரா ஐதரோகுயினோலினை உற்பத்தி செய்யலாம். ஐதரசனேற்றம் மீளக்கூடியது என்பதால், நிலக்கரி திரவமாக்கலில் டெட்ரா ஐதரோகுயினோலின் ஓர் ஐதரசன்-கொடை கரைப்பானாக அடிக்கடி ஆய்வு செய்யப்பட்டுள்ளது.  
ஒருபடித்தான வினையூக்கிகளைப் பயன்படுத்தி, சமச்சீரற்ற ஐதரசனேற்றம் நிரூபிக்கப்பட்டுள்ளது. இதை 1-இண்டனோன் (பென்சோவளையபெண்டனோன்) மூலமாகவும் தயாரிக்கலாம்.
# லக்காபுரம்

**இலக்காபுரம்** **அல்லது புஞ்சை இலக்காபுரம்** ''(Lakkapuram) என்பது இந்தியாவின் தென் மாநிலமான தமிழ்நாட்டின் ஈரோடு மாவட்டத்தில் மொடக்குறிச்சி வட்டத்தில் உள்ள ஒரு கிராமமாகும்.
# லக்காபுரம்

## மக்கள் தொகை

2011 ஆம் ஆண்டு இந்திய மக்கள் தொகை கணக்கெடுப்பின்படி லக்காபுரம் கிராமத்தில் மொத்தம் 9,739 பேர் இருந்தனர். இதில் ஆண்கள் 4,875 பெண்கள் 4,864 மற்றும் 6 வயதுக்குட்பட்ட குழந்தைகள் எண்ணிக்கை 869 ஆகும். இந்த கிராமத்தின் கல்வியறிவு விகிதம் 79.62% ஆகும். இது மாநிலத்தின் கல்வியறிவு விகிதத்தை விடக் குறைவாகும்.
# லக்காபுரம்

## இலக்காபுரம் மலைக்கோவில்

இலக்காபுரம் முருகன் கோவில் மிகவும் பிரசித்தி பெற்ற இந்து கோவிலாகும். இக் கோவிலானது முருகப் பெருமானுக்காக அர்ப்பணிக்கப்பட்ட ஒரு திருத் தலமாகும். இக் கோவிலானது ஈரோடு - கரூர் நெடுஞ்சாலையில் அமைந்துள்ளது. மேலும் இவ்விடமானது செண்பக மலை கோவில் என்றும் அழைக்கப்படுகிறது.
ஈராேட்டின் தெற்குப் பகுதியில் அமைந்துள்ள ஈரோடு மாநகராட்சியானது தனது எல்லையை இலக்காபுரம் வரை விரிவு படுத்த முடிவு செய்துள்ளது.
# லக்காபுரம்

## அமைவிடம்

இது ஈரோடு மத்தியப் பேருந்து நிலையத்திலிருந்து சுமார் 9 கி.மீ. தொலைவிலும், ஈரோடு இரயில் சந்திப்பிலிருந்து 6 கி.மீ தொலைவிலும், ஈரோடு இரயில் சந்திப்பு பேருந்து நிலையத்திலிருந்து 7 கி.மீ தொலைவிலும் உள்ளது.இந்த கிராமம் தேசிய நெடுஞ்சாலை - 381 A வில் அமைந்துள்ளது. அங்கு இது ஈரோடு சுற்றுச் சாலையை இரண்டாக பிரிக்கிறது.
# லக்காபுரம்

## பொருளாதாரம்

இந்த நகர்ப்புற பகுதியின் பொருளாதார முக்கியத்துவம் வாய்ந்ததாக விசைத்தறி மற்றும் சவுளி உற்பத்தி உள்ளது. இந்தப் பகுதியில் உள்ள ஏராளமான தறி அலகுகளே, இப்பகுதியன் சவுளி வா்த்தகத்தை இயக்குகின்றன.  
சுற்றியுள்ள கிராமங்களில் விவசாயமே பிரதான தொழிலாக உள்ளது. விவசாய பின்னணியைக் கொண்ட கொங்கு வெள்ளாள கவுண்டர் சமூகத்தினர் நகரத்தில் வர்த்தகத்திலும் ஈடுபட்டுள்ளனர்.  
இலக்காபுரத்திலிருந்து 1 கி.மீ தொலைவில் வட்டாரப் போக்குவரத்து அலுவலகம் இருப்பதால் மாநகராட்சிப் பகுதி நீட்டிக்கப்படும் என்ற எதிர்பார்ப்புகளால் மனைகளின் விலையும் மனை வணிகமும் மிகவும் உயர்ந்துள்ளது.
# விலங்குச் சிறைப்பிடிப்பு

**விலங்குச் சிறைப்பிடிப்பு** (*Animal captivity*) என்பது வீட்டு விலங்குகளையும் காட்டு விலங்குகளையும் அடைத்து வைக்கும் செயலாகும். இது குறிப்பாக விலங்குகள் மனிதர்களால் பிடித்து வைக்கப்பட்டு, தப்பிச் செல்ல முடியாத மட்டும் தடுக்கப்படும் செயலைக் குறிக்கின்றது. இச்சொல் பிராதானமாகக் காட்டு விலங்குகள் அடைத்து வைக்கப்பட்டிருப்பதைக் குறிக்க முற்பட்டாலும், கால்நடைகள், செல்லப்பிராணிகள் போன்ற மனிதர்களால் பழக்கப்படுத்தப்பட்ட விலங்குகள் சிறைபிடிக்கப்பட்டு வளர்க்கப்படுவதையும் குறிக்கின்றது. எடுத்துக்காட்டாக, பண்ணைகள், தனியார் வீடுகள், உயிரியல் பூங்காக்கள், மீன்வளக் காட்சியகங்கள், பொது மீன் காட்சியகங்கள் மற்றும் ஆய்வகங்களில் உள்ள விலங்குகள் பிடிக்கப்பட்டு வளர்க்கப்படுவதும் இதில் அடங்கும். விலங்குகளைச் சிறைப்பிடிப்பது என்பது அந்த அடைத்து வைத்தலின் பின்னால் உள்ள நோக்கங்களையும் நிலைமைகளையும் கருத்தில் கொண்டே அதன் அடிப்படையில் வகைப்படுத்தப்படுகிறது.
# விலங்குச் சிறைப்பிடிப்பு

## இவற்றையும் காண்க

**விலங்கு வளர்ப்பு**
- செறிநிலை வேளாண்மை
- விலங்கு வளர்ப்பு
- விலங்கு ஆராய்ச்சி
- செறிநிலை விலங்கு வளர்ப்பு
- கால்நடை
- பணி விலங்கு  
**விலங்குரிமை**
- விலங்குத் தொழிற்கூட்டு
- விலங்குரிமை
- விலங்குகளை பலியிடுதல்
- விலங்கு நலன்
- விலங்கு வன்கொடுமை
# விலங்குச் சிறைப்பிடிப்பு

## வெளியிணைப்புகள்

- Pet-Abuse.com
- உலக உயிரியல் பூங்காக்கள் மற்றும் மீன் காட்சியகங்களுக்கான கூட்டமைப்பு
- நியூயார்க்கு உயிரியல் பூங்காக்களும் மீன் காட்சியகங்களும்
- WSPA சர்வதேச வலைதளம்
# செம்பனூர்

**செம்பனூர்** (*Sembanur*) என்பது இந்தியாவின் தமிழ்நாட்டில் உள்ள சிவகங்கை மாவட்டத்தில் அமைந்துள்ள ஒரு கிராமம் ஆகும். செம்பானூர் என்ற பெயராலும் இக்கிராமம் அழைக்கப்படுகிறது.
# செம்பனூர்

## மக்கள்தொகையியல்

2011 ஆம் ஆண்டு மேற்கொள்ளப்பட்ட இந்திய மக்கள் தொகைக் கணக்கெடுப்பின்படி செம்பனூர் கிராமத்தில் மொத்தம் 208 குடும்பங்கள் வசித்தன. கிராமத்தின் மக்கள் தொகை 717 ஆகும். இம்மக் தொகையில் 356 ஆண்களும் 361 பெண்களும் இருந்தனர்.  
செம்பனூர் கிராமத்தில் 0-6 வயதுக்குட்பட்ட குழந்தைகளின் எண்ணிக்கை 52 ஆகும். இது கிராமத்தின் மொத்த மக்கள் தொகையில் 7.25 சதவீதமாகும். செம்பனூர் கிராமத்தின் சராசரி பாலின விகிதம் 1014 ஆகும். இது தமிழ்நாட்டின் மாநில சராசரியான 996-என்பதை விட அதிகமாகும். மக்கள் தொகை கணக்கெடுப்பின்படி செம்பனூரின் குழந்தை பாலின விகிதம் 1167 ஆகும், இது தமிழ்நாட்டின் சராசரியான 943-என்பதை விட அதிகமாகும்.  
தமிழ்நாட்டுடன் ஒப்பிடும்போது செம்பனூர் கிராமத்தில் எழுத்தறிவு விகிதம் குறைவாக உள்ளது. 2011 ஆம் ஆண்டில், தமிழ்நாட்டின் எழுத்தறிவு விகிதம் 80.09% ஆக இருந்தபோது, செம்பனூர் கிராமத்தின் எழுத்தறிவு விகிதம் 63.16% ஆக இருந்தது. செம்பனூரில் ஆண்களின் எழுத்தறிவு விகிதம் 75.30% ஆகவும், பெண்களின் எழுத்தறிவு விகிதம் 51.05% ஆகவும் இருந்தது.
# எ. சுந்தரவல்லி

திருமதி எ. சுந்தரவல்லி, தமிழ்நாடு பிரிவைச் சேர்ந்த 2007 ஆம் ஆண்டு ஐ.ஏ.எஸ் அலுவலர். திருவள்ளூர் மாவட்டம் 2016 ல் ஆட்சியராகப் பணிபுரிந்தவர். வேலைவாய்ப்பு மற்றும் பயிற்சி ஆணையர் மற்றும் மாநில தேர்தல் ஆணையத்தின் செயலாளர் போன்ற குறிப்பிடத்தக்கப் பதவிகளை வகித்ததற்காக அறியப்பட்ட ஒரு முக்கிய அலுவலர்; நிர்வாகச் செயல்திறன் மற்றும் பொது நலனில் கவனம் செலுத்தி, தொழில்துறை உள்ளிட்ட முக்கிய துறைகளில் பணியாற்றியுள்ளார். கல்லூரி கல்வி இயக்குநரக ஆணையராகஉள்ளார். மேலும் பெரியார் பல்கலைக்கழகத்தின் துணைவேந்தர் நிர்வாகக் குழு தலைவராகவும் 28.05.2025 முதல் செயலாற்றிவருகிறார்.
# எ. சுந்தரவல்லி

### விவரங்கள்

- பெற்றோர்:தந்தை: எமரோஸ் ; தாய்:நாகரத்தினம்மாள்,
- பிறப்பு:03.05.1973
- கல்வி: M.Sc.,B.Ed.,
- பிறப்பிடம்:காஞ்சிபுரம் மாவட்டம்
# எ. சுந்தரவல்லி

### விவரங்கள்

#### பணி விவரங்கள்

1. 2007 தமிழ்நாடு பிரிவு I.A.S
1. முதற்பணி : கடலூர் துணை ஆட்சியர் பணி
1. ஆட்சியர்: 2016 திருவள்ளூர் மாவட்டம்
# சாவடியூர்

**சாவடியூர்** (*Savadiyur*) என்பது இந்தியாவின் தமிழ்நாட்டில் உள்ள தருமபுரி மாவட்டத்தில் அமைந்துள்ள ஒரு கிராமம் ஆகும். பாலக்கோடு நகரத்திற்கு கிழக்கில் 5 கிலோமீட்டர் தொலைவில் இக்கிராமம் அமைந்துள்ளது. சாவடியூர் எர்ரசீகலகள்ளி கிராம பஞ்சாயத்தின் கீழ் உள்ளது.
# சாவடியூர்

## பண்பாடு

சாவடியூர் ஒரு தனித்துவமான பண்பாட்டு அடையாளத்தைக் கொண்டுள்ளது. நூறு ஆண்டுகளுக்கு முன்பு அருகிலுள்ள கேத்தனகள்ளி கிராமத்தில் குடியேறிய கத்தோலிக்க மத போதகர்களின் இருப்பு கிராமத்தின் மீது பெரும் தாக்கத்தை ஏற்படுத்தியுள்ளது. இதன் விளைவாக, கிராமத்தில் கணிசமான எண்ணிக்கையில் கத்தோலிக்கர்கள் வசிக்கின்றனர். இவர்கள் மத சடங்குகள் மற்றும் திருவிழாக்களில் தீவிரமாகப் பங்கேற்கின்றனர்.
# புலிக்குன்றம்

**புலிக்குன்றம்** *(Pulikundram)* இந்தியாவின் தென் மாநிலமான தமிழ் நாட்டின் செங்கல்பட்டு மாவட்டத்தில் உள்ள ஒரு பழங்கால நகரமான திருக்கழுக்குன்றத்திலிருந்து 2.9 கி.மீ (1.8 மைல்) தொலைவில் அமைந்துள்ள ஒரு கிராமம் ஆகும். இக் கிராமமானது திருக்கழுக்குன்றம் வட்டத்தைச் சேர்ந்தது. இக்கிராமத்தில் பழமை வாய்ந்த பிரசித்தி பெற்ற சிறீ இலட்சுமி நாராயணர் கோவில் உள்ளது. இக்கோவிலானது விசயநகரப் பேரரசின் கிருட்டிணதேவராய உடையார் ஆட்சிக் காலத்தில் 1509 -1529 ஆம் ஆண்டுகளுக்கு இடையில் கட்டப்பட்டது.
# புலிக்குன்றம்

## புவியியல்

புலிக்குன்றத்தின் இருப்பிட ஆள்கூறுகள் 13°20'47"N 79°49'29"E
என அடையாளப்படுத்துகிறது.
# பூலாபட்டி

**பூலாபட்டி** (*Poolapatti*) என்பது இந்தியாவின் தமிழ்நாட்டில் உள்ள தருமபுரி மாவட்டத்தில் அமைந்துள்ள ஒரு கிராமம் ஆகும். பூலாப்பட்டி என்ற பெயராலும் அழைக்கப்படுகிறது. நல்லம்பள்ளி கிராமத்திற்கு கிழக்கில் 6 கிலோமீட்டர் தொலைவில் இக்கிராமம் அமைந்துள்ளது. மிட்டாரெட்டிஅள்ளி கிராம பஞ்சாயத்தின் கீழ் பூலாபட்டி உள்ளது.
# பூலாபட்டி

## பண்பாடு

பூலாபட்டி ஒரு தனித்துவமான பண்பாட்டு அடையாளத்தைக் கொண்டுள்ளது. நூறு ஆண்டுகளுக்கு முன்பு அருகிலுள்ள கேத்தனகள்ளி கிராமத்தில் குடியேறிய கத்தோலிக்க மத போதகர்களின் இருப்பு கிராமத்தின் மீது பெரும் தாக்கத்தை ஏற்படுத்தியுள்ளது. இதன் விளைவாக, கிராமத்தில் கணிசமான எண்ணிக்கையில் கத்தோலிக்கர்கள் வசிக்கின்றனர். இவர்கள் மத சடங்குகள் மற்றும் திருவிழாக்களில் தீவிரமாகப் பங்கேற்கின்றனர்.
# ஜார்ஜ் மெக்சுவெல்

சர் **ஜார்ஜ் மெக்சுவெல்** <small>அல்லது</small> **வில்லியம் ஜார்ஜ் மெக்சுவெல்** (ஆங்கிலம்; மலாய்: *Sir William George Maxwell*); KBE; **CMG** (9 சூன் 1871 – 22 ஆகத்து 1959) என்பவர் பிரித்தானிய மலாயா; மற்றும் நீரிணைக் குடியேற்றங்களின் பிரித்தானிய குடியேற்ற நிர்வாகி ஆவார். மலாயா கூட்டமைப்பு மாநிலங்களின் வளர்ச்சியில் இவரின் பங்களிப்புகளுக்காகவும்; மலாய் மொழிக் கல்விக்கு ஆதரவு வழங்கியதற்காகவும் நன்கு அறியப்படுகிறார்.  
மலாயா குடிமைப் பணிக்காலத்தில் பல உயரிய அரசு பதவிகளை வகித்த இவரின் அரிய சேவைகளுக்காக, பேராக், தைப்பிங்கில் உள்ள மெக்சுவெல் மலை *(Bukit Larut)*; இவரின் பெயரால் பெயரிடப்பட்டது. அத்துடன் மலாயா கல்வித் துறையில் இவர் ஆற்றிய பங்களிப்பை நினைவுகூரும் வகையில், கோலாலம்பூரில் உள்ள மெக்சுவெல் உயர்நிலப்பள்ளிக்கும் *(Maxwell School)* இவரின் பெயர் சூட்டப்பட்டு உள்ளது.
# ஜார்ஜ் மெக்சுவெல்

## வாழ்க்கை

1908-ஆம் ஆண்டில் இருந்து 1911-ஆம் ஆன்டு வரை மலாயா கூட்டமைப்பு ஆளுநராகப் பதவி வகித்த சர் வில்லியம் எட்வர்ட் மெக்சுவெல் *(William Edward Maxwell)*; மற்றும் லிலியாஸ் கிராண்ட் மெக்கே *(Lilias Grant Mackay)* ஆகியோரின் மூத்த மகனாவார்.
# ஜார்ஜ் மெக்சுவெல்

## வாழ்க்கை

### பதவிகள்

ஜார்ஜ் மெக்சுவெல் 1891-ஆம் ஆண்டு பேராக் அரசாங்கத்தில் ஓர் இளைய அதிகாரியாகப் பணியில் சேர்ந்தார். பின்னர் அவர் கிந்தா பள்ளத்தாக்கில் (பேராக்) உதவி மாவட்ட நீதிபதி மற்றும் நீதிமன்றப் பதிவாளராகப் *(Registrar of Courts)* பதவி உயர்வு பெற்றார். அதன் பின்னர் அவர் பேராக் அரசாங்கத்தின் உதவிச் செயலாளராகவும்; லாருட்டில் நில வருவாய்க்கான தற்காலிக ஆட்சியராகவும் *(Acting Collector of Land Revenue);* வடக்கு பேராக்கில் நில உரிமை பதிவாளராகவும், சுரங்கத் துறைப் பொறுப்பாளராகவும் *(Registrar of Titles and Warden of Mines);* சிலாங்கூர், நெகிரி செம்பிலான் மற்றும் பேராக் மாநிலங்களுகான தற்காலிக மூத்த நீதிபதியாகவும் பணியில் அமர்த்தப்பட்டார்.  
1904-ஆம் ஆண்டில், அவர் நீரிணைக் குடியேற்றங்களின் அரசு பொதுச் சேவைக்கு மாற்றப்பட்டார். பின்னர் அவர் சிங்கப்பூரில் உள்ள மனுத்தாக்கல் நீதிமன்றத்தின் *(Court of Requests)* தற்காலிக ஆணையராகப் பதவி உயர்வு பெற்றார்.
# ஜார்ஜ் மெக்சுவெல்

## வாழ்க்கை

### கெடா மாநிலத்தின் பிரித்தானிய அறிவுரைஞர்

1906-ஆம் ஆண்டில் பேராக், டிண்டிங் மாவட்ட ஆட்சியராக *(District Officer of Dinding)* ஜார்ஜ் மெக்சுவெல் நியமிக்கப்பட்டார். சூலை 9, 1909 அன்று பிரித்தானியர் மற்றும் சயாமியர்களால் ஏற்றுக்கொள்ளப்பட்ட பாங்காக் உடன்படிக்கை, கெடா மாநிலத்தை பிரித்தானிய பேரரசின் ஒரு பகுதியாக மாற்றியது. பின்னர் அவர் கெடாவின் பிரித்தானிய அறிவுரைஞராக (1909–1915); (1918–1919) *(British Adviser to Kedah)* நியமிக்கப்பட்டார். அதன் பின்னர் அவர் பேராக் மாநிலத்தின் பிரித்தானிய முதல்வராகவும் (1919–1920); மலாயா கூட்டமைப்பு தலைமைச் செயலாளராகவும் (1920–1926) பொறுப்புகள் வகித்தார். அன்றைய பிரித்தானிய ரெசிடென்ட் (*British Resident*) எனும் **பிரித்தானிய முதல்வர்** பதவி, இன்றைய மாநில மாநில முதல்வர் *(Menteri Besar)* பதவிக்குச் சமமானது.  
இறுதியாக அவர் 1934 முதல் 1939 வரை உலக நாடுகள் சங்கத்தில் அடிமைத்தனம் குறித்த வல்லுநர்களின் பரிந்துரைக் குழுவின் *(Advisory Committee of Experts on Slavery)* ஏழு உறுப்பினர்களில் ஒருவராகப் பணியாற்றினார்.
# ஜார்ஜ் மெக்சுவெல்

## நினைவிடங்கள்

பேராக், தைப்பிங்கில் உள்ள மெக்சுவெல் மலை *(Bukit Larut)*; இவரின் பெயரால் பெயரிடப்பட்டுள்ளது. 1929 நவம்பர் 29 அன்று, அவர் பேராக்கில் சுல்தான் இட்ரிஸ் கல்விப் பல்கலைக்கழகத் திறந்து, அதை மலாய்க்காரர்களுக்கான மிக உயர்ந்த கல்வி நிறுவனமாக மாற்றினார். மலாயா கல்வித் துறையில் இவரின் சீரிய பணிகளை நினைவுகூரும் வகையில், கோலாலம்பூர் மெக்சுவெல் உயர்நிலப்பள்ளிக்கு *(Maxwell School)* இவரின் பெயர் சூட்டப்பட்டு உள்ளது.
# ஜார்ஜ் மெக்சுவெல்

## விருதுகள்

-
- - பிரித்தானிய பேரரசு விருது (**KBE**) – **Sir** (1924)
- - செயிண்ட் மைக்கெல் செயிண்ட் ஜார்ஜ் விருது (**CMG**) (1915)
# இரகு ராய்

**இரகு ராய்** இயற்பெயர் **இரகுநாத் ராய் சௌத்ரி** *(Raghu Rai)* (பிறப்பு: திசம்பர் 1942) ஒரு இந்திய ஒளிப்படக் கலைஞர் மற்றும் ஒளிப்படப் பத்திரிகையாளர் ஆவார். இவர் ஹென்றி கார்டியர்-பிரெசனின் சீடராக இருந்தார். கார்டியர்-பிரெசன், அப்போது இளம் ஒளிப்படப் பத்திரிகையாளராக இருந்த இரகு ராயை 1977 இல் மேக்னம் போட்டோசு நிறுவனத்தில் சேருவதற்குப் பரிந்துரைத்தார்.  
இராய் 1960-களின் நடுவில் ஒரு ஒளிப்படக் கலைஞரானார், விரைவிலேயே புது தில்லியில் உள்ள 'தி ஸ்டேட்ஸ்மேன்' பத்திரிகையின் ஊழியர்களுடன் இணைந்தார். 1976-இல், இவர் அந்தப் பத்திரிகையிலிருந்து விலகி, ஒரு சுயாதீன ஒளிப்படக் கலைஞரானார். 1982 முதல் 1992 வரை, ராய் 'இந்தியா டுடே' பத்திரிகையின் ஒளிப்படப் பிரிவு இயக்குநராகப் பணியாற்றினார். மேலும் இவர் 1990 முதல் 1997 வரை உலக பத்திரிகை புகைப்பட நடுவர் குழுவில் பணியாற்றினார். இரகு ராயின் இந்தியா: வண்ணத்தில் பிரதிபலிப்புகள் மற்றும் கருப்பு வெள்ளையில் பிரதிபலிப்புகள் ஆகிய புத்தகங்களுக்காக இவர் அறியப்படுகிறார்.
# இரகு ராய்

## ஆரம்பகால வாழ்க்கை

இராய், பிரித்தானிய இந்தியாவின் பஞ்சாப் மாகாணத்தில் உள்ள ஜாங் கிராமத்தில் (தற்போது பாக்கித்தானில் உள்ளது) நான்கு குழந்தைகளில் இளையவராகப் பிறந்தார்.
# இரகு ராய்

## பொருட்காட்சிகள்

- 1997 மீள்பார்வை – தேசிய நவீன கலைக்கூடம், புதுதில்லி, இந்தியா.
- 2002 இரகு ராயின் இந்தியா – ஒரு மீள்பார்வை, போட்டோ பியூசன், லண்டன்.
- 2002 வோல்கார்ட் அறக்கட்டளை, வின்டர்தூர், சுவிட்சர்லாந்து.
- 2012 எனது இந்தியா – போட்டோப்ரீயோ, ஆத்திரேலியா.
- 2013 மரங்கள் (கருப்பு வெள்ளை), புதுதில்லி.
- 2016 இரகு ராயின் மிகச்சிறந்த ஒளிப்படங்கள், ஓஜாஸ் ஆர்ட், புதுதில்லி.
# கீழ் ஈசல்பட்டி ஊராட்சி

**கீழ் ஈசல்பட்டி ஊராட்சி** என்பது தமிழ்நாட்டின் தருமபுரி மாவட்டத்தில் உள்ள நல்லம்பள்ளி ஊராட்சி ஒன்றியத்தில் அமைந்துள்ள ஒரு ஊராட்சி ஆகும். இந்த ஊராட்சி, தருமபுரி சட்டமன்றத் தொகுதிக்கும், தருமபுரி மக்களவைத் தொகுதிக்கும் உட்பட்டதாகும்.